Politiken har søgt og fået aktindsigt i Skats intranet, Indblik, hvor der er en heftig debat på baggrund af de seneste møgsager i Skat.

Vi har valgt at publicere hele den korrespondance, vi har fået adgang til, i anonymiseret form, så navnene på dem, der skriver, ikke fremstår.

Det hele begyndte med dette indlæg fra en chef i Skat, der også har en tillidsmandsfunktion for de akademiske chefer, (vi har ændret hans navn til XX), som han skrev under overskriften 'Læk til pressen'.